România ratează încă un fotbalist care alege să debuteze pentru naționala Ungariei. După cazurile deja cunoscute, ale lui Daniel Boloca, Andrei Coubiș, Theo Corbeanu și Flavius Daniliuc, Federația Română de Fotbal îl pierde și pe Raul Martin Ștefan, jucător în vârstă de 19 ani.
România ratează încă un fotbalist care alege să debuteze pentru naționala Ungariei. După cazurile deja cunoscute, ale lui Daniel Boloca, Andrei Coubiș, Theo Corbeanu și Flavius Daniliuc, Federația Română de Fotbal îl pierde și pe Raul Martin Ștefan, jucător în vârstă de 19 ani.
Născut la Madrid din părinți români, fundașul de bandă dreaptă a debutat în partida amicală Ungaria U20 – Islanda U20, disputată la Gyirmot și încheiată cu victoria gazdelor, 2-0, golurile fiind marcate de Adin Molnar (MTKBudapest) și Milan Klausz (Szeged). Chemat pentru prima dată la reprezentativa Under 20, tânărul jucător a purtat numărul 3 pe tricou și a avut o prestație apreciată de presa maghiară, dar și de staff-ul naționalei.
Raul Martin Ștefan crescut la academia lui Getafe, iar din ianuarie 2023 a acceptat propunerea de transfer din partea celor de la Kisvarda (locul 11), formație pentru care a bifat 11 partide în prima ligă maghiară. Până în urmă cu un an, jucătorul cu părinți născuți în județul Alba s-a aflat pe radarul Federației Române de Fotbal pentru fi cooptat la loturile de juniori, însă în cele din urmă acesta a ales să reprezinte țara vecină.
Fotbalistul are cetățenie română, spaniolă, dar și maghiară – dobândită matern. Tatăl lui Raul Martin, Ovidiu Ştefan, a fost fotbalist la CS Olimpia Aiud.
În raport cu jucătorii români născuți în străinătate, Federația Română de Fotbal a afirmat, prin vocile lui Răzvan Burleanu și Mihai Stoichiță, că are o monitorizare precisă, însă în momentul în care tinerii fotbaliști sunt puși în situația de a alege, nu poate interveni.
"Sunt 376 de jucători români din străinătate eligibili de la U15 până la U19. Asta nu înseamnă că îi excludem pe jucătorii din ţară. Ei sunt monitorizați permanent de Federaţie, pentru toate cele 5 locuri, de la U15 la U19. Un lot are 23 de jucători, îți dai seama ce concurență este? Nu poți să faci lotul doar cu jucători din străinătate. Vă aduc lista să vedeți că nu ne ferim. Este munca noastră, a tuturor", afirma Mihai Stoichiță, directorul tehnic al Federației Române de Fotbal, despre situația juniorilor născuți în afara granițelor României, după ce Daniel Boloca a refuzat naționala României.